OpenLLM-France/wikimedia huggingface dataset:
# Hirapur

Hirapur fou un estat tributari protegit de l'Índia, un dels thakurats garantits a l'agència de Bhopal. La seva població el 1881 era de 963 habitants. En aquest any era sobirà Rao Chhatar Singh, el qual, per l'ús de les seves terres, rebia un subsidi de Holkar (Indore) de 333 lliures, un de Gwalior de 291 lliures i un de Bhopal de 20 lliures; o sigui, en total, 644 lliures. Hirapur i Ahirvas les posseeïa com istimrari amb una renda de 60 lliures. Del govern britànic rebia una pensió de 218 lliures a l'any. La capital era Hirapur, avui al districte de Balaghat a Madhya Pradesh (població el 2001: 5639 habitants) situada a 21° 32′ N, 79° 46′ E﻿ / ﻿21.53°N,79.77°E﻿ / 21.53; 79.77.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Acheilognathus rhombeus

Acheilognathus rhombeus és una espècie de peix cipriniforme de la família dels ciprínids que es troba al Japó i Corea.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Llengües gal·loibèriques

El grup de les llengües gal·loibèriques és el subgrup de llengües italooccidentals:
Classificació: Indoeuropeu > Itàlic > Romànic > Italooccidental
# Satoshi Arai

Satoshi Arai (荒井聰 Arai Satoshi, 27 de maig de 1946) és un polític japonés del Partit Democràtic Constitucional i membre de la Cambra de Representants del Japó.

## Biografia

Va nàixer a Tōbetsu, Hokkaido i es va graduar a la Universitat de Tòquio. Va ser elegit diputat per primera vegada el 1993. Arai va treballar al ministeri d'Afers Exteriors del Japó, així com també a l'oficina del governador Takahiro Yokomichi (1983-1995). Després d'això, va concòrrer a les eleccions generals japoneses de 1993. Arai va guanyar l'escó pel primer districte de la seua terra natal: Hokkaido, fet que marcà els seus inicis en política. Com a polític liberal, Arai sempre ha estat vinculat a formacions polítiques de centre-esquerra, inclús en un panorama polític com el japonés, on els partits i les aliances canvien cada poc temps.
Arai va perdre per primera vegada el seu escó l'any 1996, però el recuperà l'any 2000. Després d'això, Arai va retindre el seu escó fins al 2007, quan el pergué, però el tornà a recuperar l'any 2009 fins a l'actualitat.
Arai deixà el seu escó l'any 2007 per concòrrer com a candidat del PD a les eleccions a governador de Hokkaidō de 2007, contra l'aleshores governadora Harumi Takahashi, perdent. Després de dos anys fora de la Dieta Nacional, el 2009 va recuperar el seu tradicional escó derrotant a qui en eixe temps ho havia ocupat, Gaku Ishizaki, en unes eleccions generals històriques on el seu partit va aconseguir el govern del Japó. Després d'aquest triomf del PD, Arai va exercir diversos càrrecs al govern com assessor especial del Primer Ministre Yukio Hatoyama i Ministre d'Estat durant la administració de Naoto Kan. Després de deixar els seus càrrecs al govern, Arai va pertànyer a diveres commissions parlamentàries.
Arai, a més, és un fort oponent al tancament de les línies locals de JR Hokkaidō. En 2016, va liderar una campanya de pressió contra el tancament d'aquestes, forçant a la governadora Takahashi a fer una revisió sobre aquella política.

## Referències

* ↑ 総務省 衆議院議員選挙にかかる繰上補充 Retrieved 3 February 2018.
* 1 2 «Profile». [Consulta: 3 febrer 2018].
* ↑ «「民進党北海道ＪＲ北海道路線維持対策本部」を設置». Hokkaido Democratic Party, 03-08-2016. Arxivat de l'original el 20 de desembre 2016. [Consulta: 3 febrer 2018].
* ↑ «知事定例記者会見記録(平成２８年１０月２８日)». Hokkaido Prefectural Government, 06-02-2017. Arxivat de l'original el 10 de setembre 2017. [Consulta: 3 febrer 2018].
# Dècada del 1130 aC
## Esdeveniments

* 1137 aC: Ramsès VII comença a regnar com a sisè faraó de la XX dinastia d'Egipte.
* 1135 aC: mor Oxintes, rei d'Atenes. És succeït pel seu fill Afeidas.
* 1134 aC: Afeidas és assassinat pel seu germà Timetes, que el succeeix.
# Thierry Démarez

Thierry Démarez (27 d'octubre de 1971, Le Raincy) és un dibuixant de còmics francès. Algunes de les seves obres són Alix Senator. El grafisme de Thierry, ha anat canviant al llarg del temps i encara que les seves influències són més properes a Mètal Hurlant el fet de treballar amb Alix Senator, li va permetre de descobrir l'obra de Jacques Martin. A la biblioteca de l'escola és on es va iniciar, amb les primeres lectures de còmics, entre els seus preferits Rahan i Sergi Grapes, entre d'altres. Va estudiar belles arts a Valenciennes, maquetisme, a ASFODESS (Montreuil, volum i decoració. Des de bon principi tenia clar que en volia fer una professió. Entre els dibuixants que l'han influït hi ha, Connie Rasinski i Jean Giraud, pel seu dibuix modelat en el traç, i Franquin o Régis Loisel entre d'altres. Un dels gèneres que més l'atrauen ja sigui en còmic, cinema o literatura, és la història. I dins de la història, l'antiguitat clàssica si no s'hagués dedicat a dibuixar, probablement s'hauria dedicat a l'arqueologia.

## Referències

* 1 2 3 4 AlixMag «Entrevista a Thierry Démarez» (en castellà). Net Comic. Netcom2 Editorial, nº 27, desembre-Gener 2014, pàg. 4-6 [Consulta: 15 gener 2014].

## Enllaços externs

* Revista NetComic. Arxivat 2014-01-16 a Wayback Machine. (castellà) PDF
# Hiram Bingham

Hiram Bingham III (Honolulu, Hawaii, 19 de novembre de 1875 - Washington, 6 de juny de 1956) va ser un polític i explorador estatunidenc. Encara que fos considerat un arqueòleg, va preferir sempre el terme explorador, insistint per ser descrit així en els Qui és Qui de la seva època.

## Biografia

Bingham va néixer a Honolulu, Hawaii, i fou fill i net de missioners protestants del regne de Hawaii. Quan era adolescent, es va traslladar als Estats Units per continuar els seus estudis. Es va graduar a Yale el 1898, a la Universitat de Califòrnia el 1900 i a la Universitat Harvard el 1905. Després va treballar com a professor d'història i política a la Universitat Harvard i Princeton.
Es converteix en explorador durant la seva càtedra a Princeton. El 1909 es va traslladar al Perú i hi descobreix la cultura inca. Durant una missió el 1911, va descobrir la ciutat inca de Machu Picchu als Andes peruans. Revela centenars de tombes, exhuma gerres, plats, joies. Aconsegueix cartografiar la regió de Machu Picchu i descobreix les principals vies d'accés al lloc, així com noves ruïnes. El seu descobriment va ser el més sensacional que va aparèixer a la revista National Geographic d'abril de 1913.
Durant la Primera Guerra Mundial va servir en l'Aviació de l'Exèrcit dels EUA, al comandament d'una escola a Issoudun. El 1924 es va convertir en governador i senador republicà per Connecticut. Ell va perdre el seu seient el 1932.
El 1948 va publicar «Lost City of The Incas» (La ciutat perduda dels inques), on relata el seu descobriment.

## Obres

* The Journal of an expedition across Venezuela and Colombia (1906-1907). An exploration of the route of Bolivar's celebrated march of 1819 and of the battle-fields of Boyacá and Carabobo, Yale Publishing Association, New Haven (Connecticut), 1909, VIII-287 p.
* The Monroe doctrine, an obsolete shibboleth, Yale University press, New Haven (Connecticut), 1913, IX-154 p. – Ex-libris de l’American Chamber of commerce in Paris.
* An Explorer in the air service, Yale University press, New Haven (Connecticut), 1920, XIV-260 p.
* Lost city of the Incas, the story of Machu Picchu and its builders, Duell, Sloan and Pearce, Nova York, 1948, XVIII-263 p..

## Referències

* ↑ Alan Parker. «The Real Indiana Jones» (en anglès). Toronto Sun, 24-05-2009. [Consulta: 13 agost 2011]. «Bingham taught South American history at Yale, Harvard and Princeton — he was one of the youngest academics ever appointed full professor at Yale — but throughout his life he listed his occupation in Who’s Who In America as “Explorer.”»
* 1 2 3 «24 juliol 1911: Hiram Bingham 'Discovers' Machu Picchu» (en anglès). Wired, 24-07-2011. Arxivat de l'original el 2013-06-30. [Consulta: 24 juliol 2011].
* ↑ «Rediscovering Machu Picchu» (en anglès). National Geographic, 01-04-1913. [Consulta: 24 juliol 2011].

## Enllaços externs

* El Perú recupera de la Universitat Yale part del llegat de Machu-Picchu
* El botí del Machu-Picchu Arxivat 2011-12-05 a Wayback Machine.
# Aguascalientes (municipi)

Aguascalientes és un municipi a la part sud de l'estat de Aguascalientes. El cap de municipi i principal centre de població d'aquesta municipalitat és Aguascalientes. Limita al nord amb els municipis de Asientos i Pabellón de Arteaga, al sud amb l'estat de Jalisco, a l'oest amb Calvillo i Jesús María.

## Referències

* ↑ Arxivat 2016-08-02 a Wayback Machine.Municipio de Aguascalientes, INAFED, 2015.

## Vegeu també

* Municipis d'Aguascalientes
# Gackt

GACKT CAMUI (en japonès ガクト, o GACKT CAMUI 神威楽斗) és actualment un dels cantants de J-Rock més famosos. Va néixer a Okinawa un 4 de juliol de l'any 1973, aproximadament. GACKT, a part de ser cantant i músic –toca tota mena d'instruments, des de piano fins a bateria -, és model de passarel·les, actor i model per a videojocs.
S'ha caracteritzat sempre per dir que va néixer el 4 de juliol de 1540, i que és un vampir. Va saltar a la fama com a vocalista al grup de Visual-Kei anomenat Malice Mizer, on va pertànyer-hi entre els anys 1995 i 1999. L'any 1999 va deixar la banda per diferències amb els productors i va començar una carrera en solitari molt exitosa. Actualment és un dels artistes més famosos de tot Japó, i els seus fans es compten a tot arreu. Ell anomena als seus fans "Dears".
Encara que no ha revelat mai el seu nom vertader, es rumoreja que podria ser Satoru Okabe (岡部悟, Okabe Satoru). Mesura 1,80m i el seu grup de sang és A.

## Discografia
### Àlbums

* MARS (2000)
* Rebirth (2001)
* MOON (2002)
* Crescent (2003)
* THE SIXTH DAY ~singles collection~ (2004)
* THE SEVENTH NIGHT ~unplugged~ (2004)
* Love Letter (2005)
* DIABOLOS (2005)

### Singles

* (1999.07.09) Mizérable
* (1999.08.11) Vanilla
* (1999.09.03) Remix of Gackt EP
* (2000.02.09) Mirror
* (2000.02.16) OASIS
* (2000.03.08) 鶺鴒〜seki-ray〜 [Sekireiseki-ray]
* (2000.08.30) 再会〜Story〜 [SaikaiStory]
* (2000.11.16) Secret Garden
* (2001.03.14) 君のためにできること [Kimi no tame ni dekiru koto]
* (2001.09.05) ANOTHER WORLD
* (2001.12.16) 12月のLove song [Juunigatsu no Love Song]
* (2002.03.20) Vanilla
* (2002.04.24) 忘れないから [Wasurenai kara]
* (2002.11.27) 12月のLove song
* (2003.03.19) 君が追いかけた夢 [Kimi ga oikaketa yume]
* (2003.06.11) 月の詩 [TSUKI no UTA]
* (2003.06.25) Lu:na/OASIS
* (2003.11.12) Last Song
* (2003.12.03) 12月のLove song
* (2004.10.27) 君に逢いたくて [Kimi ni aitakute]
* (2004.12.14)12月のLove song
* (2005.01.26) ありったけの愛で [Arittake no ai de]
* (2005.04.27) BLACK STONE
* (2005.05.25) Metamorphoze～メタモルフォーゼ～
* (2005.08.10) 届カナイ愛ト知ッテイタノニ抑エキレズニ愛シ続ケタ･･･ [Todokanai ai to shitteita no ni osaekirezu ni aishitsuzuketa …]
* (2006.01.25) REDEMPTION
* (2006.03.01) Love Letter/Dybbuk
* (2006.12.13) 12月のLove song - Complete Box [3]
* (2007.02.07) 野に咲く花のように No ni Saku Hana no Yo Ni [4]
# Els Rocs

Els Rocs és una barriada o llogarret pertanyent al poble de Lavern, al municipi de Subirats. Està situat al nord de la comarca de l'Alt Penedès a uns 250 metres d'altitud, i totalment rodejat de vinyes i amb una temperatura agradable a l'hivern i força xafogosa a l'estiu.
Els Rocs està fortament lligat a la riera anomenada de Sant Sebastià. Hi ha restes romanes i possiblement d'un antic molí. De fet una de les cases de la barriada s'anomena Cal Molinet.
La Festa Major se celebra l'últim cap de setmana de juny i destaca per la qualitat dels seus balls de cercavila i la qualitat de bestiari i d'elements tradicionals originals que la conformen.
La distància fins a Barcelona és de 45 km i 10 km fins a la capital de comarca, Vilafranca del Penedès. També està a 6 km de la capital del cava que és Sant Sadurní d'Anoia.
L'església està situada a uns quilòmetres de distància en direcció oest. La capella original era romànica i fou enderrocada el 1914 per fer l'actual. A l'interior es conserva la pica baptismal romànica.
El principal motor cultural del poble és l'Ateneu Agrícola de Lavern Anomenat pels veïns "El Cafè" i "La Sala" Aquest primer fou remodelat completament el 2009 tot i que l'associació data de 1918.
L'escola de Lavern compta amb uns 100 alumnes i forma part de la ZER SUBIRATS, juntament amb les escoles de Sant Pau d'Ordal i d'Ordal. També acull la llar d'infants i el menjador escolar. Actualment s'està a l'espera d'una futura ampliació.
# Dècada del 1190
## Esdeveniments

* Comença l'era del feudalisme japonès
* Ús la brúixola
* Fundació de Katmandú
* Auge de l'Orde del Temple
* Inici de l'Imperi Inca

## Personatges destacats

* Genguis Kan
* Ricard Cor de Lleó
# Aberdaria

Aberdaria ligulata és una espècie d'aranya araneomorfa de la subfamília Erigoninae (dins de la família Linyphiidae). És l'únic membre del gènere monotípic Aberdaria. És un endemisme de Kenya. Fou descrita per primer cop per Å. Holm l'any 1962,

## Referències

* ↑ Platnick, 2011: The world spider catalog 12.0 (American Museum of Natural History).
* ↑ «Gen. Aberdaria Holm, 1962». . Natural History Museum Bern, 2019. DOI: 10.24436/2.
* ↑ Holm, Å. «The spider fauna of the East African mountains. Part I: Fam. Erigonidae.». Zoologiska Bidrag från Uppsala, vol. 35, 1962, pàg. 19–204.
# Gammacàmera

Una gammacàmera o gammacambra, és un dispositiu que s'utilitza per fer imatges de radiació gamma per emissió de radioisòtops, una tècnica coneguda com a gammagrafia. Les aplicacions de la gammagrafia inclouen el desenvolupament de fàrmacs precoç i la imatge mèdica nuclear per veure i analitzar imatges del cos humà o la distribució dels radionúclids injectats, inhalats o ingerits mèdicament i que són emissors dels raigs gamma.

## Tècniques d'imatge

La gammagrafia és l'ús de gammacàmeres per capturar la radiació emesa dels radioisòtops interns per crear imatges bidimensionals.
La imatge SPECT (tomografia computada per emissió de fotó simple), tal com s'utilitza en la prova d'esforç cardíac nuclear, es realitza amb gammacàmeres. En general, un, dos o tres detectors o caps, es fan girar lentament al voltant del tors del pacient.
Les gammacàmeres de múltiples capçals també es poden utilitzar per a l'exploració de tomografia per emissió de positrons (PET), sempre que el seu maquinari i programari es puguin configurar per detectar "coincidències" (esdeveniments propers a simultanis en 2 capçals diferents). La PET de la gammacàmera és notablement inferior a la imatge PET amb un escàner PET dissenyat específicament, ja que el cristall escintil·lador té poca sensibilitat per als fotons d'aniquilació d'alta energia i l'àrea del detector és significativament més petita. Tanmateix, atès el baix cost d'una gammacàmera i la seva flexibilitat addicional en comparació amb un escàner PET dedicat, aquesta tècnica és útil quan les implicacions de despeses i recursos d'un escàner PET no es poden justificar.

## Referències

* ↑ Segons Termcat
* ↑ thefreedictionary.com > scintigraphy Citing: Dorland's Medical Dictionary for Health Consumers, 2007 by Saunders; Saunders Comprehensive Veterinary Dictionary, 3 ed. 2007; McGraw-Hill Concise Dictionary of Modern Medicine, 2002 by The McGraw-Hill Companies
# Cargolet xiulador septentrional

El cargolet xiulador septentrional (Microcerculus philomela) és un ocell de la família dels troglodítids (Troglodytidae).

## Hàbitat i distribució

Habita el sotabosc de la selva pluvial als turons i muntanyes des del nord de Chiapas, cap al sud, a través de Guatemala, Belize, Hondures i Nicaragua fins al centre de Costa Rica.

## Referències

* ↑ «Cargolet xiulador septentrional». Cercaterm. TERMCAT, Centre de Terminologia. Rev. 2/12/2021(català)
# Dècada del 1180
## Esdeveniments

* Expulsió de tots els jueus de París
* Persecució dels grups acusats d'heretgia, com els càtars
* Tercera Croada
* Traducció de l'Almagest de Ptolemeu, obra cabdal de l'astronomia, de l'àrab al llatí
* Aparició del kogge, un vaixell amb una capacitat de càrrega molt superior als seus predecessors

## Personatges destacats

* Averrois
* Saladí
* Ricard Cor de Lleó
* Chrétien de Troyes
# Rose Mooney

Rose Mooney (nascuda el 1740) fou una arpista itinerant irlandesa del segle xviii, una època on la tradició itinerant estava a les acaballes.
Rose Mooney provenia d'una família pobre del Comtat de Meath. Igual que molts arpistes, era cega. Thady Elliott li va ensenyar a tocar. Amb la seva criada Mary de companya, va viatjar per tota Irlanda visitant diferents competicions d'arpa.
Va participar en el Festival d'Arpa de Granard, on va quedar tercera durant la primera edició i segona i tercera les edicions posteriors. També va participar en el Festival d'Arpa de Belfast, del qual no es coneix el resultat que va obtenir.
Les circumstàncies de la seva mort no es coneixen amb precisió

## Referències

* 1 2 Fox, Charlotte Milligan. Annals of the Irish harpers. Nova York: E. P. Dutton & co., 1913, p. 125. OCLC 3581446.
* ↑ Flood, William H. Grattan. «Harp Festivals and Harp Societies». A: A History of Irish Music. Browne and Nolan, 1905. OCLC 3557419.
* ↑ Fox, Charlotte Milligan. Annals of the Irish harpers. Nova York: E. P. Dutton & co., 1913, p. 185. OCLC 3581446.
* ↑ O'Neill, Francis. «Harpers at the Granard and Belfast Meetings». A: Irish Minstrels and Musicians. The Regan Printing House, 1913. OCLC 4836421.
* ↑ Lanier, S.C. «'It is New-Strung and Shan't be Heard': Nationalism and Memory in the Irish Harp Tradition». British Journal of Ethnomusicology, 8, 1999, pàg. 1–26. DOI: 10.2307/3060850. JSTOR: 3060850.
* ↑ Fox, Charlotte Milligan. Annals of the Irish harpers. Nova York: E. P. Dutton & co., 1913, p. 131. OCLC 3581446.
# Hugh Blackburn

Hugh Blackburn (1823-1909) va ser un matemàtic escocès, catedràtic de la universitat de Glasgow.

## Vida i Obra

Blackburn va néixer a Fife, fill de John Blackburn, un ric comerciant de sucre que havia fet la seva fortuna a Jamaica, i de Rebecca Leslie Gillies, filla d'un pastor de l'Església d'Escòcia. Ell era el setè de vuit germans; la família vivia en una gran mansió, Killearn house, a uns deu quilòmetres al nord de Glasgow, on rebien nombroses visites. Entre elles es comptava Isabella Wedderburn, de soltera Clerk, germana del pare de James Clerk Maxwell. Isabella tenia una filla, Jemima, de la mateixa edat que Blackburn i els dos nens es van avenir molt des de petits.
Blackburn va estudiar a l'Acadèmia d'Edimburg i al Eton College abans d'entrar a la universitat de Cambridge el 1841, al mateix temps que William Thomson (més conegut com a Lord Kelvin) amb qui l'unirà una forta amistat de per vida. Durant la seva estança a Cambridge va fer la seva aportació més original: el pèndol matemàtic de doble suspensió, conegut com a pèndol de Blackburn, tot i que ja havia estat estudiat anteriorment per James Dean i Nathaniel Bowditch.
El 1845, tan ell com Kelvin, es graduen essent, respectivament, cinquè i segon wrangler en l'examen de matemàtiques d'aquell any. A continuació se'n van junts a París per continuar estudiant.
El 1847 ingressa al Inner Temple amb la intenció d'iniciar una carrera jurídica com havia fet un germà seu més gran. Però Kelvin el convenç de dedicar-se a l'ensenyament de les matemàtiques i el 1849 és nomenat catedràtic a la universitat de Glasgow, en substitució del difunt James Thomson, pare de lord Kelvin. Aquest mateix any contrau matrimoni amb Jemima Wedderburn, de qui estava encisat des de nen.
L'ensenyament i l'administració de la universitat el tindran ocupat els trenta anys següents, fins al 1879 en que serà obligat a jubilar-se per la seva sordera.
El 1854, amb la seva esposa, havia comprat una propietat (Roshven house) a les terres altes d'Escòcia, on es retirarà a viure cada vegada més aficionat a la fotografia.
Tan ell com la seva dona van morir a Roshven House el 1909 en pocs mesos de diferència.

## Referències

* ↑ Whitaker, pàgina 330.
* ↑ Pook, pàgines 32-33.
* ↑ Els wranglers a Cambridge, són els estudiants que obtenen les millors qualificacions en matemàtiques.

## Bibliografia

* Pook, L.P.. Understanding Pendulums (en (anglès)). Springer, 2011. ISBN 978-94-007-1414-4.
* Whitaker, Robert J. «A note on the Blackburn pendulum» (en (anglès)). American Journal of Physics, Vol. 59, 1991, pàg. 330. DOI: 10.1119/1.16543. ISSN: 0002-9505.

## Enllaços externs

* O'Connor, John J.; Robertson, Edmund F. «Hugh Blackburn» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Hugh Blackburn». University Of Glasgow. Arxivat de l'original el 26 de febrer 2017. [Consulta: 24 febrer 2017].
# Abercrombie & Fitch

Abercrombie and Fitch (A&F) (NYSE ANF) és una marca de roba nord-americana dirigida per l'empresària Fran Horowitz i amb seu a New Albany, Ohio (EUA). Fundada el 1892, la seva activitat se centra en moda informal per a consumidors d'entre 18 i 22 anys. Té més de 300 botigues als Estats Units, i l'empresa s'està expandint a nivell internacional. El febrer de 2020, l'empresa disposava de 854 botigues arreu del món a través de les seves diverses marques. L'empresa també opera 4 altres marques: Abercrombie kids (7-14 anys), Hollister Co. (14-18 anys), RUEHL 925 (22-35 anys) i Gilly Hicks (una marca de roba interior femeneina.

## Referències

* 1 2 «Four Iconic Businesses: One "BRAND"» (PDF). Arxivat de l'original el 5 de gener 2012. [Consulta: 9 febrer 2008].
* ↑ «Abercrombie & Fitch 2019 10-K» (en anglès). United States Security and Exchange Commission, 31-03-2020. [Consulta: 3 octubre 2023].

## Enllaços externs

* Abercrombie & Fitch Arxivat 2009-08-05 a Wayback Machine.
# Gaig terrestre cuallarg

El gaig terrestre cuallarg (Uratelornis chimaera) és una espècie d'ocell de la família dels braquipteràcids (Brachypteraciidae) i única espècie del gènere Uratelornis. Habita zones de matoll del sud -oest de Madagascar.
# Cargèse

Cargèse (en cors Carghjese) és un municipi francès, situat a la regió de Còrsega, al departament de Còrsega del Sud. L'any 1999 tenia 982 habitants.

## Demografia

Evolució demogràfica :
| 1775 | 1962 | 1968 | 1975 | 1982 | 1990 | 1999 |
| 259 | 665 | 753 | 889 | 898 | 915 | 982 |

## Administració

Llista d'alcaldes :
| Període | Identitat | Partit | Qualitat |
| 2001- | François Garidacci | | |

## Personatges il·lustres

* Louis-Charles-René de Marbeuf (1712-1786), governador de Còrsega.
* Yvan Colonna, habitant de Cargèse